198 Službeni list Europske unije 03/Sv. 17 32007D0023 13.1.2007. SLUŽBENI LIST EUROPSKE UNIJE L 8/9 ODLUKA KOMISIJE od 22. prosinca 2006. o izmjeni Dodatka B Priloga VII. Aktu o pristupanju iz 2005. u pogledu nekih objekata u sektorima mesa, mlijeka i ribe u Rumunjskoj (priopćena pod brojem dokumenta C(2006) 6801) (Tekst značajan za EGP) (2007/23/EZ) KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Ugovor o pristupanju Bugarske i Rumunjske, a posebno njegov članak 4. stavak 3., uzimajući u obzir Ugovor o pristupanju Bugarske i Rumunjske, a posebno njegov Prilog VII. poglavlje 5. odjeljak B pododjeljak I. točku (e), budući da: (1) — Uredbom (EZ) br. 852/2004 Europskog parlamenta i Vijeća od 29. travnja 2004. o higijeni hrane (!) i Uredbom (EZ) br. 853/2004 Europskog parlamenta i Vijeća od 29. travnja 2004. o utvrđivanju određenih higijenskih pravila za hranu životinjskog podrijetla (?) utvrđuju se neki strukturalni zahtjevi za objekte na koje se odnose te uredbe. (2) — Budući da Rumunjska treba pristupiti Zajednici 1. siječnja 2007., Prilogom VII. poglavljem 5. odjeljkom B podo- djeljkom I. točkom (a) Akta o pristupanju Bugarske i () SL L139, 30.4.2004., str.1.; ispravljena verzija u SL L226, 25.6.2004. () SL L139, 30.4.2004., str. 55.; ispravljena verzija u SL L226, 25.6.2004. Uredba kako je zadnje izmijenjena Uredbom Komisije (EZ) br. 1662/2006 (SL L 320, 18.11.2006., str. 1.). Rumunjske, utvrđeno je da se neki strukturalni zahtjevi predviđeni tim uredbama pod određenim uvjetima ne primjenjuju na objekte u Rumunjskoj koji su navedeni u Dodatku B Prilogu VII. Aktu o pristupanju (,popis objekata") do 31. prosinca 2009. U Rumunjskoj su u nekim objektima u sektorima mesa i mlijeka završeni procesi modernizacije i oni su sada potpuno u skladu sa zakonodavstvom Zajednice. Osim toga, neki su objekti prestali raditi. U skladu s tim popis objekata treba izmijeniti kako bi se uzele u obzir takve promjene. Nadalje, neki su objekti za preradu mesa, mlijeka i ribe zbog tehničkih ograničenja imali teškoće u ispunjavanju relevantnih  strukturalnih  zahtjeva iz  uredaba  (EZ) br. 852/2004 i 853/2004. Tim je objektima potrebno više vremena za dovršetak procesa modernizacije kako bi u potpunosti udovoljavali zahtjevima iz tih uredaba. Te objekte treba dodati na popis objekata u tranziciji. Mnogi od navedenih objekata u Rumunjskoj bili su financirani u okviru Posebnog pristupnog programa za poljoprivredu i ruralni razvoj. Svi su oni sada osigurali jamstva da imaju potrebna sredstva za ispravljanje svojih glavnih nedostataka unutar prijelaznog razdoblja. Na raspolaganju su  detaljne informacije o  nedostacima svakog pojedinog objekta. Zato je isto tako opravdano odobriti prijelazno razdoblje za te objekte.